Kirkkoherra, rovasti 



JAAKKO OSKARI MARKKOLA 



on syntynyt 20. 1. 1884 Ylistarossa. Palveltuaan ensin 
valtionrautateillä hän valitsi sananpalvelijan tehtävän. 
Papiksi valmistuttuaan hän toimi luovutetun Kannaksen 
eri seurakunnissa, kuten Muolaassa, Vuokselassa, Kiven- 
navalla ja Vuoksenrannassa. Äyräpään vt. kirkkoher- 
raksi hänet nimitettiin 1. 1. 1931 ja vakinaiseksi samaan 

virkaan vuotta myöhemmin. Hän on siis koko pappina 
olonsa ajan palvellut Karjalan kansaa. 



M 




e vaellamme toivossa 



Ja he rakentavat jälleen ikivanhat rauniot, kohot- 
tavat ennalleen esi-isien autiot paikat; ja he uudista- 
vat rauniokaupungit, jotka ovat olleet autiot polvesta 
polveen. Vieraat ovat teidän laumojenne paimenina, 
muukalaiset teidän peltomiehinänne ja vikritarhurei- 
nanne. Mutta teitä kutsutaan Herran papeiksi, sano- 
taan meidän Jumalamme palvelijoiksi; te saatte nauttia 
kansain rikkaudet ja periä heidän kunniansa. Häpeän - 
ne hyvitetään teille kaksinkerroin, ja pilkatut saavat 
riemuita osastansa. Niin he saavat kaksinkertaisen 
perinnön maassansa; heillä on oleva iankaikkinen ilo. 
Sillä minä, Herra, rakastan oikeutta, vihaan vääryyt- 
tä, ja ryöstöä, ja minä annan heille palkan uskolli- 
sesti ja teen heidän kanssansa iankaikkisen liiton. 



Jes. 61: 4 — 8. 



Nämä profeetan sanat ovat lupauksen sanoja, jotka viittaa- 
vat parempaan aikaan kuin se, joka on paraillaan elettävänä, ne 

ovat toivoa herättäviä rohkaisun sanoja. Herran kansa oli joutu- 
nut vaikeaan tilaan, mahtavat pakanalliset kansat ahdistivat sitä 
ja taivuttivat sen valtansa alle, osa kansasta joutui pakkosiirto - 
laisuuteen kauaksi pois kotiseudultaan, jonka muistot vaikuttivat 

kaihoisaa koti 

Suuri Jumalan lahja on koti ja isänmaa, kukapa ei sitä tun- 
nustaisi, vaikka asia on kyllä niin, ettemme näitä arvoja tarpeeksi 
huomaa niin kauan kun saamme kodin suojassa olla, vasta sen 

menetettyämme tunnemme sen kalleuden, tämän havainnon te- 
kee jokainen lapsi kodistaan erotessa. Mutta kun joudutaan jät- 
tämään koti ja kokonainen maakunta sellaisissa olosuhteissa, kun 
karjalainen heimo on saanut tehdä, niin on se todella raskas me- 
netys. Kun lapsi lähtee kodistaan, niin se on tavallisesti vapaa- 
ehtoista inhimilliseen elämän menoon kuuluvaa, ja hän voi vielä 
sinne palata silloin tällöin, mutta kun on poistuttava kodista vas- 
ten omaa tahtoa sen olettamuksen painamana, ettei sinne enää 
koskaan pääse palaamaan ei edes pikakäynnille, niin eipä ole ih- 
meteltävää jos mieli käy apeaksi ja kodinkaipuu polttavaksi. Näin 
on kuitenkin tapahtunut Karjalan kansan suhteen. On täytynyt 
jättää kaiken mikä oli rakasta ja tuttua aina herttaisilta lapsuus - 
päiviltä saakka. Näissä olosuhteissa mieli herkimmin suuntautuu 
ylöspäin ja iäisyys tulee lähemmäksi, me etsimme silloin helpom- 
min apua Jumalalta, joka niin usein on unohdettu menestyksen 
päivinä, silloin muistuu erityisen rakkaalle kotiseurakunta ja sen 
kirkko jumalanpalveluksineen. On täällä hajaannuksessakin 

asuessamme kirkko ja jumalanpalvelus pappeineen, mutta mi- 
ten lieneekin, sen menneen ja poisotetun muistoissa elää ja se 

tuntuu rakkaammalta, sunnuntaikin tuntuu olleen siellä Karja- 
lassa pyhempi ja sielulle enempi puhuva kuin täällä vieraissa ja 
oudoissa oloissa. Näin aatokset askartelevat menneissä, mutta 
lopputulos on tämä: Niin oli ennen, mutta siitä on jälellä vain 

kaihoisa muisto. 

Jumalan kansallakin oli kaukaisessa menneisyydessä mene- 
tettyjen johdosta syvä suru sydämessään ja ainainen kaipuu po- 

vessaan, monet sen jäsenistä nukkuivat pois näkemättä sydämen- 
sä toivon toteutumista. Mutta surujen sortamille ja murheiden 
murtamille annettiin lupaus parempien aikojen koitosta, ja tämän 
lupauksen varassa oli keveämpi kantaa taakkaa toivossa, että olot 
korjautuvat ja tulevat sukupolvet saavat periä menetetyn maan. 
Rauniot rakennetaan uudelleen siitä huolimatta, että ne ovat ol- 
leet autioina sukupolvien ajan. Tällainen lupaus oli voimaa anta- 
va ja kärsivällisyyttä lisäävä, sillä se otettiin vastaan Herran sa- 
nana, niinkuin kautta aikojen oli uskottu Messiaan maailmaan- 
tulosta annettu lupauskin. Vanhanliiton hurskaat elivät ja kil- 
voittelivat lupauksen varassa. Hebrealaiskirjeen kirjoittaja sanoo 
Kristuksen tuloa odottavista näin: Uskossa nämä kaikki kuoli- 
vat eivätkä luvattua saavuttaneet, vaan kaukaa he olivat sen 

nähneet ja sitä tervehtineet ja tunnustaneet olevansa vieraita ja 
muukalaisia maan päällä. Hebr. 11: 13. Sukupolvet tulivat ja me- 
nivät odotettua näkemättä, mutta kuitenkin lupaus pysyi voi- 
massa, ja täyttymys tuli Jumalan — ■ ei ihmisten — aikana. 

Muukalaisina meidän tulisikin tämän lyhyen elämämme vael- 
taa, sillä niitä me todellisuudessa vain olemme. Meille kotinsa ja 
kontunsa menettäneille on annettu luja opetus siitä, kuinka löy- 
hässä olemme kodeissamme, ja kuinka ne täytyy ajanrahdussa 
jättää ja niistä luopua. Kunhan tällainen riisuminen olisi saanut 
vaikuttaa sen, että olisi alkanut sitä paremmin näkyä taivas, ja 
herännyt ikävää sen kodin perään, joka ylhäällä on. Silloin se, 

mikä tuntui tappiolta, koituukin voitoksi, ja saadaan kokea to- 
deksi apostolin sana: Että kaikki yhdessä vaikuttaa niiden par- 
haaksi, jotka Jumalaa rakastavat. Room. 8: 28. Kunpa niin ta- 
pahtuisikin, että ajallisten menetys koituisi iäisten aarteiden ikä- 
vöimiseksi, ja ajan loputtua niiden omistamiseksi. 

Herra rakastaa oikeutta ja vihaa vääryyttä ja ryöstöä. Mitä 
täällä joutunemmekin kokemaan, ehkäpä sellaistakin, mikä tun- 
tuu vääryydeltä jopa ryöstöltäkin, niin kristittyinä kaiketi koe- 
tatte sen kärsiä nöyrästi annettuna osananne vaikkapa se tun- 
tuisikin vääryydeltä teitä kohtaan. Sillä parempi on hyvää teh- 

den kärsiä, jos niin on Jumalan tahto, kuin pahaa tehden. 1. Piet. 
3: 17. Tämä on synnin saastuttama maailma, jossa vallitsee rak- 
kaudettomuus ja väkevämmän valta. Mutta meidän Jumalamme 
on kaikesta huolimatta vanhurskas, ja hän rakastaa oikeutta ja 
on sen kerran toimittava, vaikka hänen oikeutensa monasti vii- 
pyy. Hän sanoo: Minun on kosto, minä maksan. Hebr. 10: 30. Täl- 
laisissa kohtaloissa olisi hyvä, että jaksettaisiin pysyä siinä tilas- 
sa, jossa jäisi meille omassatunnossamme se todistus, että Juma- 
lan mielisuosio on meidän puolellamme, että asiamme hyväksy- 
jänä on omatunto ja Herran sana, ne ovat jäävittömiä totuuden 
todistajia. Kaukaisten aikojen kärsivistä, Herraa pelkäävistä ja 
häntä rakastavista ihmisistä on kirjoitettu näin: Vankien kanssa 
te olette kärsineet ja ilolla pitäneet hyvänänne omaisuutenne 
ryöstön, tietäen, että teillä on parempi tavara, joka pysyy. Hebr. 
10: 34. Tämä tavara on taivaassa, mutta se on meillä kaikilla kil- 
voituksen takana. Ei meidän saisi olla tämän suhteen huoletto- 
mia, jos siihen vaivumme, niin menetämme perintöosuutemme 
sen saamiseen. Tässä asiassa ei ole rahtuakaan tinkimisen varaa. 

Mutta ihmeellistä kyllä, että on jo kulunut yli kymmenen 
vuotta siitä, kun olimme pakoitetut lähtemään kodeistamme. 
Edessämme oli aivan tuntematon taival ja oudot olosuhteet, ja 
paljon on ollut vaikeuksia matkallamme, toisilla enempi, toisilla 
vähempi, joillakin niin paljon, että inhimillisesti katsoen näyttää 

siltä, että he ovat nukkuneet pois ennenaikaisesti, erityisesti van- 
hempi väestö on kärsinyt olosuhteiden rasituksista. Kunpa oli- 
sivat päässeet Jumalan kanssa sapattilepoon. Näin jalestäpäin 

ajatellen noita kuluneita vuosia, ei ole muuta mahdollisuutta kuin 
tunnustaa nöyrästi, että meitä on kannettu kuin kotkan siivillä 

yli suurienkin vaikeuksien. Tottapa annamme siitä nöyrän kii- 
toksen hänelle, jolta apu on tullut. Kyllä meidän tulisi sydämis- 
sämme aivan vakaasti sanoa: Tähän asti on Herra meitä auttanut. 

1 Sam. 7: 12. Ja kaiketi meillä on se toivo, että hän on edelleenkin 

meidän apumme ja siunaa meidän horjuvien vaelluksen. 

Ihminen on sellainen, ettei se suosiolla vaivojen alle antau- 

tuisi, vaan väistää se niitä tahtoisi viimeiseen saakka. Sitä pahaa, 
joka meille tapahtuu, on niin vaikeata ottaa Jumalan kädestä, me 
näemme sellaisissa tapauksissa niin kovin helposti pahat ihmiset, 
mutta sitä, että Jumala on asioitten takana, on meidän vaikea 
nähdä. Ja totta onkin, että täällä on sanomattoman paljon pahaa 
pahojen ihmisten tähden — ja pahojahan me olemme kaikki, 
mutta Jumala voi toimia niinkin, että hän panee pahankin pal- 
velemaan hänen hyviä tarkoituksiaan. Jos nekin rasitukset, joi- 



den kohteeksi olemme joutuneet, saisivat kääntää meitä elävän 
Jumalan puoleen, niin meidän taakkamme olisi keveämpi kantaa, 
ja me tulisimme ajan varrella huomaamaan, että mikä näytti 
meille tappiolta ja onnettomuudelta, se onkin koitunut meille 
onneksi ja siunaukseksi, saisimme oppia kärsivällisyyden tuotta- 
man siunauksen, joka osoittautuisi voitoksi. Sillä suuri voitto on- 
kin jumalisuus yhdessä tyytyväisyyden kanssa. 1 Tim. 6: 6. Ja to- 
deksi saisimme kokea heprealaiskirjeen sanonnan: Mikään kuri- 
tus ei tosin sitä saataessa tunnu olevan iloksi, vaan murheeksi, 
mutta jälkeenpäin se antaa vanhurskauden rauhanhedelmän naii- 
le, jotka sen kautta ovat harjaantuneet. Hebr. 12: 11. 

Kaikesta siitä huolimatta, mitä on Karjalan kansalle tapahtu- 
nut, olemme kuitenkin saaneet asettua asumaan ja elämänteiltä- 
väämme suorittamaan yhteisessä isänmaassamme. Toisin on mo- 
nien muiden pienten kansojen laita, valtiolliset myrskyt ovat ne 
pyyhkineet pois historian näyttämöltä. Meidän olisi tästä osak- 
semme tulleesta laupeudesta annettava nöyrä kiitos Jumalalle, 
joka on meitä näin laupeudessaan muistanut. Elvyttäköön tämä- 
kin näkemys meissä toivoa, että oikeuden ja vanhurskauden Ju- 
mala on kääntävä Karjalan kansan kohtalon niin, että sen jälki- 
polvet saavat kerran rakentaa esi-isiensä luhistuneet majat. 

Niin, paljon olemme menettäneet ajallista' hyvää, jota me elä- 
mässämme tarvitsemme ja josta on ehkä ollut vaikea luopua. Äl- 
köön kuitenkaan maallisten menetys saako meitä painaa siihen 
murheeseen, joka saa aikaan hengellisen elämän kuoleman, vaan 
elvyttäköön kaikki se, mitä on saatu kokea, sitä murhetta, joka 

on Jumalan mielen mukainen. Kääntyköön mielemme pois näky- 
väisistä niihin, jotka ovat näkymättömiä ja kuitenkin iäti pysy- 
väisiä. Täällä ei ole mitään pysyvää eikä kestävää, vaan kaikki 

katoaa lyhyessä tuokiossa, siitä olemme saaneet hyvän ja näkyvän 
opetuksen. Mutta kaikesta huolimatta meille jäi vielä kalliina 
aarteena toivo, ellei sitä olisi, niin me olisimme menehtyneet. 
Kristityn matkanteko on toivossa vaeltamista, se on sitä ahdis- 
tuksissakin ja erityisesti niissä. Sen varassa vaeltava saa kärsi- 
vällisyyttä, mutta kärsivällisyys koettelemuksen kestämistä, ja 

koettelemuksen kestäminen toivoa; mutta toivo ei saata häpeään. 

Room. 5: 3—5. Toivo on taivaantien kulkijan matkaeväs, sen va- 

vaeltakaamme kohti luvattua unohtaen sen, mikä taka- 
L . Niinpä siis, katse kohti Herraa, hän nostaa, kantaa js 



rassa 



na 



pelastaa. 



Ain seuraa sotaa rauha, päivämies palkitaan. 
Kun loppuu taipaleemme, voitosta iloitaan. 
Me isänmaahan kerran taas yhteen pääsemme 
Jos armon kerjääjinä Jeesusta seuraamme. 



J. O. Markkola. 



54 



